इन दो औरतों के जीवन में एक मर्द भी है, जो उनका सगा नहीं, भाई नहीं और हां कलिग भी नहीं है. तो आप पूछेंगे कि वह कौन है तो चलिए जल्दी से शंका मिटाएं वह दोनों का कॉमन फेसबुक फ्रेंड है, नाम है आरव. दोनों दोस्त उससे प्रभावित, कई बार तो ऐसा भी हुआ कि दोनों जब मिलीं आरव के बारे में ही बातें करती रह गयीं. कभी मुलाकात नहीं हुई थी इस तिकड़ी की, पर ना जानें क्यों फेसबुक का यह रिश्ता आभासी कम, वास्तविक ज्यादा हो गया था. तीनों साथ में हंसते तो परेशानियों में एक दूसरे को सहारा देने के लिए बेचैन भी रहते.